সংশিৱষ্টদের সাথে কথা বলে জানা গেছে, গত মঙ্গলবার রাজশাহীর কোল্ডস্টোরেজ গুলোতে রক্ষিত প্রতিবস্তা ( ৮৫ কেজি) আলু ৯শ’ থেকে ১ হাজার টাকায় বিক্রি হয়েছে। অথচ উৎপাদন-সংরক্ষণসহ প্রতিবস্তা আলুতে মোট খরচ হয়েছে চাষিদের ক্ষেত্রে ১২শ’ থেকে ১৩শ’ টাকা এবং ব্যবসায়ীদের ক্ষেত্রে ১৫শ’ থেকে ১৬শ’ । অর্থাৎ প্রতিবস্তা আলুতে লোকসান দিতে হচ্ছে চাষিদের ২/৩শ’ এবং ব্যবসায়ীদের ৫/৬শ’ টাকা। এই পরিস্থিতিতে আলু বিক্রি করে খরচের টাকা না ওঠায় চরম বেকায়দায় পড়েছেন আলুচাষি, ব্যবসায়ী ও কোল্ডস্টোরেজ মালিকরা।